**Անդրե Նզապեիկե** (ֆր.՝ André Nzapayeké, օգոստոսի 20, 1951(1951-08-20), Bangassou, Կենտրոնաաֆրիկյան Հանրապետություն), քաղաքական և պետական գործիչ, Կենտրոնաաֆրիկյան Հանրապետության վարչապետը 2014 թվականի հունվարի 25-ից մինչև օգոստոսի 10-ը։

Կենսագրություն
--------------

Անդերեյ Նզապեիկեն ծնվել է 1951 թվականի օգոստոսի 20-ին Ֆրանսիական Հասարակածային Աֆրիկայի Բանգասու քաղաքում, քրիստոնյայի ընտանիքում։ Եղել է Աֆրիկայի զարգացման բանկի գլխավոր քարտուղարն ու Կենտրոնական Աֆրիկայի պետությունների բանկի փոխնախագահը։

### Վարչապետի պաշտոնում

2014 թվականի հունվարի 25-ին՝ Կենտրոնաաֆրիկյան Հանրապետության կառավարության ու ապստամբների միջև ծավալված կոնֆլիկտի ամենաթեժ պահին Անդրե Նզապեիկեն նշանակվել է երկրի ժամանակավոր վարչապետ։ Նա ասել է, որ իր համար առաջնահերթ խնդիրներ կլինեն երկիրը 2015 թվականի ընտրություններին նախապատրաստելը և մի քանի ամսվա ընթացքում դադարեցնել երկրի ներսում տեղի ունեցող վայրագությունները` որպես պետության վերականգնման ուղղությամբ կատարվող կարևոր քայլ։ Հունվարի 27-ին Նզապեիկեն ձևավորել է նոր կառավարություն, որի կազմում ընդգրկված էին 20 նախարարներ, այդ թվում` յոթ կանայք և քրիստոնեական «հակաբալակ» ջոկատի մեկ ներկայացուցիչ։ ՄԱԿ-ի գլխավոր քարտուղար Պան Գի Մունն Նզապեիկեին և երկրի նախագահ Քաթրին Սամբա Պազային ուղարկված հայտարարության մեջ ողջունել է նրանց նոր կառավարության ձևավորման կապակցությամբ՝ նշելով, որ այն «նոր հնարավորություններ է ընձեռում քաղաքական գործընթացին աջակցելու» համար և որ ներդրված ջանքերի շնորհիվ հաջողվել է սկիզբ դնել անցումային գործընթացին։

Հունիսի 4-ին՝ Բանգիում ընդհանուր գործադուլի կոչերից և կառավարության հրաժարականի պահանջից հետո, Անդրե Նզապեիկեն որոշել է արգելել SMS հաղորդագրությունների ուղարկումը ամբողջ երկրում։ Ավելի ուշ Անդրե Նզապեիկեն մուսուլման և քրիստոնյա խմբավորումներին հորդորել է վայր դնել զենքերը և դադարեցնել միջկրոնական բռնությունները։ Արդյունքում, Բանգիի քաղաքապետարան և Բեգուա և Բիմբո մայրաքաղաքային շրջաններ եկել են ոչ թե մարտիկներ, այլ մոտ 200 տեղացի մուսուլմաններ, որոնք գտել էին զենքեր փողոցում։ Նզապեիկեն ասել է, թե «մենք պետք է խրախուսենք բոլոր նրանց, որոնք կամավոր կբերեն նռնակներ և զինամթերք, որոնք աջակցում են խաղաղ գործընթացին։ Մենք պետք է խրախուսենք եկածներին և մնացած բնակչությունը»։

Օգոստոսի 5-ին նախագահական Քաթրին Սամբա Պազայի մամուլի խոսնակը պետական ռադիոյի եթերում հայտարարել է, որ «վարչապետը Անդրե Նզապեիկեն և նրա կողմնակիցները հրաժարական են տվել պետության ղեկավարի խնդրանքով»։ Օգոստոսի 10-ին Հարավաֆրիկյան հանրապետության նախագահ Քաթրին Սամբա Պանզան վարչապետի պաշտոնում նշանակել է Մահամաթ Կամունին։

Ծանոթագրություններ
------------------

1. ↑  "André Nzapayéké, un technocrate à la tête du gouvernement de République centrafricaine" (in French). Radio France Internationale. 25 января 2014. Retrieved 27 января 2014.`{{cite web}}`: CS1 սպաս․ չճանաչված լեզու (link)
2. ↑  "Андре Нзапэике назначен новым премьером ЦАР". ՌԻԱ Նովոստի. Retrieved 2014 թ․ հունիսի 10.
3. ↑  "New CAR PM says ending atrocities is priority". Aljazeera. Retrieved 2014 թ․ հունվարի 26.
4. ↑  "Премьер-министр ЦАР сформировал переходное правительство". ՌԻԱ Նովոստի. Retrieved 2014 թ․ հունիսի 10.
5. ↑  "Пан Ги Мун выразил приветствие по поводу формирования нового правительства ЦАР". Синьхуа. Արխիվացված է the original 2014 թ․ հուլիսի 14-ին. Retrieved 2014 թ․ հունիսի 10.
6. ↑  "В Центральноафриканской республике запретили SMS". Russia Today. Retrieved 2014 թ․ հունիսի 10.
7. ↑  "Власти ЦАР запретили жителям страны посылать смс-ки". BBC Russian. Retrieved 2014 թ․ հունիսի 10.
8. ↑  "ЦАР: оружие сдают мирные жители, а не боевики". Euronews. Արխիվացված է the original 2014 թ․ հունիսի 15-ին. Retrieved 2014 թ․ հունիսի 10.
9. ↑  "Правительство ЦАР по требованию президента ушло в отставку". ՌԻԱ Նովոստի. 5 августа 2014. Retrieved 10 августа 2014.
10. ↑  "Правительство ЦАР во главе с премьер-министром ушло в отставку". Русская планета. 5 августа 2014. Արխիվացված է the original 2014 թ․ օգոստոսի 12-ին. Retrieved 10 августа 2014.
11. ↑  "Новым премьер-министром ЦАР стал мусульманин Камуна". BBC Russian. 10 августа 2014. Արխիվացված է the original 2014 թ․ օգոստոսի 12-ին. Retrieved 10 августа 2014.